Mailattarien kausi 2026

**Mailattarien kausi 2026** on seuran 11. kausi. Ennen kauden alkua joukkue muuttui suuresti pitkäaikaisen pelinjohtajan Pekka Mäntymaan jätettyä seuran. Mäntymaan lisäksi joukkueesta lähti yhdeksän pelaajaa.

## Joukkue ja organisaatio
Mailattaret lähti kauteen 2026 suuresti muuttuneella joukkueella. Aiempien kausien tavoin joukkue sai uusia pelaajia rinkiinsä vanhojen lähdettyä. Aiempiin kausiin eroten pitkäaikainen pelijohtaja Pekka Mäntymaa jätti seuran. Mäntymaan korvasi Mikael Sillanpää, joka siirtyi Mailattariin Kirittärien talenttijoukkueesta. Mäntymaan lisäksi joukkueesta lähtivät Roosa Hussa, Jutta Jyrkkä, Juulia Kuoppala, Roosa Lappalainen, Ella Mäkelä, Nea Tuikka, Veera Tyynelä, Tiia Valtanen ja Petra Äkkinen.

Joukkueeseen uudet pelaajat saatiin suurelta osaa Hyvinkään Tahkon joukkueesta, josta Mailattariin saapui Mari Rintala, Marianne Sivonen ja Milla Väistö. Heidän lisäksi Jussittarista saapui lainalle Minea Mäkiviita. Ykköspesiksestä joukkueeseen hankittiin Neea Mattila, Emma Mustonen ja Linnea Nikola.

## Olosuhteet
Botniahalli suljettiin toukokuussa 2025 remontin vuoksi joka kesti saman vuoden joulukuuhun asti. Peruskorjausten lisäksi hallin tekonurmimatto uudistettiin. Halli avattiin uudestaan 1. joulukuuta 2025 ja palautui Mailattarien käyttöön.

## Kilpailut ja ottelut

### Harjoitusottelut
Mailattaret aloitti harjoituskautensa harjoitusottelulla Jokilaakson PesäKuulaa vastaan. Ottelu pelattiin 17. tammikuuta Botniahallissa.

### Talvisuperi
Mailattaret aloitti kauden 2026 Talvisuperin Jussittaria vastaan 24. tammikuuta Botniahallissa. Ottelu oli ensimmäinen Talvisuperi ottelu hallissa. Uudistunut Mailattarien joukkue hävisi Jussittarille suurin lukemin tekemättä itse yhtäkään juoksua. Ensimmäisellä jaksolla Mailattaret sai pidettyä Jussittarien sisäpelin hillittynä. Toisella jaksolla tämä ei onnistunut enää ja Jussittaret löi jaksolla 10 juoksua. Yhteensä Jussittaret löi ottelussa 13 juoksua joista viisi löi Tiia Peltonen ja neljä Aino-Kaisa Mantere. Mailattaret pelasi toisen Talvisuperi ottelunsa samana viikonloppuna Patruuna-Areenassa Kirittäriä vastaan. Mailattaret ei parantanut sisäpeliään aiempaan otteluun, sillä joukkue ei tehnyt yhtäkään juoksua Kirittäriäkään vastaan. Sisäpelissä kuitenkin Mailattaret olivat parempia edeltävään päivään verrattuna ottelun ollessa vähäjuoksuinen. Jussittaria vastaan pelatun ottelun lisäkis Botniahallilla Mailattaret pelasivat Lapuan Virkiää vastaan 14. helmikuuta. Ottelussa Mailattaret sai ensimmäiset sarjapisteensä ottelun päätyttyä Virkiän voittoon kotiutuskilpailussa. Mailattaret teki myös kauden ensimmäiset juoksunsa, Jutta Kuoppalan ja Emma Hudin lyötyä juoksut. Ottelu oli vähäjuoksuinen kummankin jakson päättyessä 1–1. Mailattaret pelasi 22. helmikuuta Joensuun Mailaa vastaan. Mailattaret hävisivät ottelun jaksoin 0–2. Mailattarien viimeinen ottelu oli Oulun Lippoa vastaan 8. maaliskuuta. Mailattaret hävisi ottelun jaksoin 0–1. Joukkue sijoittui lohkon viimeiseksi yhdellä pisteellä ja nollalla jaksovoitolla.

## Joukkue ja pelaajatilastot

## Pelaajasiirrot

### Tulleet
* Neea Mattila (Lappajärven Veikot)
* Emma Mustonen (Lappajärven Veikot)
* Linnea Nikola (Pattijoen Urheilijat)
* Mari Rintala (Hyvinkään Tahko)
* Marianne Sivonen (Hyvinkään Tahko)
* Milla Väistö (Hyvinkään Tahko)

#### Lainat
* Minea Mäkiviita (Jussittaret)

### Lähteneet
* Roosa Hussa
* Jutta Jyrkkä (Fera)
* Juulia Kuoppala (Pesäkarhut)
* Roosa Lappalainen (Kuusankosken Puhti)
* Ella Mäkelä (Kirittäret)
* Nea Tuikka (Oulun Lippo)
* Veera Tyynelä
* Tiia Valtanen (Lapuan Virkiä)
* Petra Äkkinen (Fera)

## Lähteet